Source: https://www.riigiteataja.ee/akt/413122017030
Timestamp: 2020-01-24 21:57:34+00:00
Document Index: 6780136

Matched Legal Cases: ['§ 9', '§ 10', '§ 11', '§ 12', '§ 13', '§ 15', '§ 16', '§ 22', '§ 63', '§ 9', '§ 10', '§ 11', '§ 12', '§ 13', '§ 15', '§ 16']

Pärnu Linnavalitsuse palgajuhend – Riigi Teataja
Pärnu Linnavalitsuse palgajuhend
Pärnu Linnavalitsuse palgajuhend - sisukord
§ 9 Hüvitised ja toetused
§ 10 Projektis osalemise tasu
§ 11 Palga ja töötasu määramise kord
§ 12 Palga ja töötasu maksmise aeg ja viis
§ 13 Puhkusetasu
§ 15 Varasemate määruste kehtetuks tunnistamine
§ 16 Jõustumine
RT IV, 13.12.2017, 30
Vastu võetud 30.11.2017 nr 5
Määrus kehtestatakse kohaliku omavalitsuse korralduse seaduse § 22 lõike 1 punktide 19 ja 36 ning avaliku teenistuse seaduse § 63 lõike 2 alusel.
(1) Pärnu Linnavalitsuse palgajuhend (edaspidi palgajuhend) reguleerib Pärnu Linnavalitsuse (edaspidi linnavalitsus) teenistujate palga ja töötasu määramise ja maksmise korda.
(2) Palgajuhendiga määratakse kindlaks teenistuskohale vastav põhipalk või põhipalga vahemik, muutuvpalga maksmise tingimused ja kord, muude seaduses sätestatud lisatasude ja hüvitiste maksmise tingimused ja kord ning palga ja töötasu maksmise aeg ja viis.
1) teenistuja - Pärnu linnaga avalik-õiguslikus teenistus- ja usaldussuhtes olev ametnik või eraõiguslikus töösuhtes olev töötaja;
2) ametnik –isik, kes on Pärnu linnaga avalik-õiguslikus teenistus- ja usaldussuhtes ning on nimetatud linnavalitsuses ametikohale, millel teostatakse avalikku võimu;
3) töötaja – isik, kes on võetud linnavalitsuse töökohale, millel ei teostata avalikku võimu, vaid tehakse avaliku võimu teostamist toetavat tööd. Töötaja töötab töölepingu alusel;
(2) Palgajuhendis käsitletakse linnavalitsuse struktuuriüksusena linnavalitsuse osakondi, kantseleid, teenistusi (v. a osakonna sees olevaid teenistusi) ja osavallakeskusi.
(2) Linnavalitsus maksab ametnikele palka ning töötajatele töötasu sarnastel alustel.
(4) Tööaja arvestus toimub tööajaarvestuse tabeli alusel. Tööajaarvestuse tabeli koostamise eest vastutab struktuuriüksuse juht.
(5) Teenistujatele palga määramisel või töötasu kokku leppimisel arvestatakse struktuuriüksustele eraldatud personalikulude eelarvet.
1) põhipalgast,
2) muutuvpalgast,
3) eritingimustes töötamise eest makstavatest lisatasudest (lisatasu ööajal töötamise, riiklikel pühadel töötamise ja ületunnitöö eest),
4) lisatasust puuduva teenistuja ülesannete täitmise eest (asendustasu),
(2) Linnavalitsuse teenistuskohad on jaotatud järgmistesse palgagruppidesse:
1) teenistujate I palgagrupp „Nooremspetsialistid ja töölised“ (toetavad protsesse ja täidavad rutiinsemaid ühetaolisemaid ülesandeid);
2) teenistujate II palgagrupp, „Keskastme spetsialistid“ (täidavad keerukamaid, vähem reguleeritud ülesandeid, arendavad oma valdkonda);
3) teenistujate III palgagrupp, „Tippspetsialistid“ (täidavad keerukaid ülesandeid, juhivad ja arendavad oma valdkonda);
4) teenistujate IV palgagrupp „Juhid“ (struktuuriüksuste juhid, osavallakeskuse juht, linnasekretär).
(3) Igale palgagrupile vastab põhipalk või põhipalga vahemik, mis määrab vastavasse palgagruppi kuuluvate teenistuskohtade kuu põhipalga või põhipalga miinimum- ja maksimummäära. Põhipalga vahemikud on järgmised:
1) teenistujate I palgagrupp – 750 – 1100 euro;
2) teenistujate II palgagrupp – 850 – 1950 eurot;
3) teenistujate III palgagrupp – 1200- 2300 eurot;
4) teenistujate IV palgagrupp - 1500-2700 eurot.
(1) Muutuvpalk on ametniku palga või töötaja töötasu ebaregulaarne osa, mida võib eelarveliste vahendite olemasolul maksta tulemuspalgana, preemiana või lisatasuna täiendavate teenistusülesannete täitmise eest.
(2) Tulemuspalka makstakse eelnevalt seatud eesmärkide silmapaistva saavutamise eest. Eesmärkide ja tulemuste loetelu, mille eest on võimalik maksta tulemuspalka ning soovitava tulemuse ja täitmise ajakava lepivad teenistuja ja vahetu juht kokku arengu- ja hindamisvestlusel ning see fikseeritakse teenistuja arengu- ja hindamisvestluste kokkuvõttes, mis peab olema kooskõlastatud struktuuriüksuse juhiga.
(3) Lisatasu täiendavate teenistusülesannete täitmise eest makstakse sõltuvalt lisaülesannete mahust ja iseloomust. Täiendavateks teenistusülesanneteks loetakse ametijuhendis või õigusaktides fikseerimata ülesandeid (s.h uue töötaja juhendamistasu), mis oluliselt suurendavad teenistuja töömahtu ja mida talle annab vahetu juht või mille täitmine toimub seaduse alusel
Uuele teenistujale määratud juhendajale võib maksta listasu juhendatava katseajal vähem määratud töötasu arvelt.
(4) Lisatasu täiendavate teenistusülesannete eest määratakse ühekordse või tähtaegse lisatasuna. Lisatasu maksmise aluseks olevas käskkirjas näidatakse täiendavate teenistusülesannete sisu ja periood, mille eest lisatasu makstakse, ning lisatasu suurus.
(5) Teenistujale võib erakordsete teenistusalaste saavutuste eest maksta preemiat.
(6) Muutuvpalka võib kalendriaasta jooksul teenistuja põhipalgale juurde maksta kuni 20 protsenti teenistuja aastasest põhipalgast.
(2) Puuduva teenistuja asendamisel teenistuja töövõimetuslehel viibimise ajal kauem kui 5 tööpäeva järjest eeldatakse, et võrreldes ametijuhendis ettenähtuga töökoormus oluliselt suureneb, ning asendajale makstakse asendustasu kuni 50% asendatava teenistuja põhipalgast.
§ 9. Hüvitised ja toetused
(1) Teenistujale hüvitatakse tervise edendamiseks tehtavad kulutused tulumaksuseaduses sätestatud korras ja ulatuses. Hüvitise maksmise täpsemad alused sätestatakse linnapea käskkirjaga.
(2) Teenistujatele makstakse hüvitist nägemisteravuse vähenemisega seotud vahendite ostmiseks ja hüvitatakse muud kulud vastavalt töötervishoiu arsti otsusele. Hüvitiste suurus kinnitatakse igal aastal linnapea käskkirjaga.
(3) Teenistujale hüvitatakse tööks vajalikud kulud (näit mobiil, isikliku sõiduauto kasutamisega seotud kulud, Digi–ID jne) linnapea käskkirjaga sätestatud alustel.
§ 10. Projektis osalemise tasu
(1) Projektis palga või töötasu arvestamise ja maksmise tingimuseks on, et palk või töötasu on käsitletav kas rahalise või mitterahalise abikõlbliku kuluna või on ette nähtud linna eelarves projektiga seotud lisafinantseeringu vahenditest.
(2) Teenistujal, kes teeb projekti raames lisatööd, on projekti raames töötamise ajal lubatud kas:
1) saada lisatasu projekti heaks töötatud tundide eest;
2) saada töötasu töö- või võlaõigusliku lepingu alusel.
(3) Projekti raames tehtava lisatöö tasustamine on lubatud lõikes 2 loetletud tasustamise liikide rakendamisel ja järgmistel tingimustel:
1) lisatasu või töö- või võlaõigusliku lepinguga kokkulepitud töötasu ühes kuus kokku võib moodustada kuni 20 protsenti teenistuja palgast;
2) teenistuja tööaeg erinevates projektides võib moodustada kokku kuni 20 protsenti seaduses sätestatud kuu täistööajast.
(4) projekti meeskonna koosseis (projekti eest vastutava isiku ja meeskonnaliikmete nimed), projektijärgsed ülesanded, projektis töötamise periood ja projekti töö tasustamine vormistatakse linnapea käskkirjaga.
(5) Projekti raames töötatud aja kohta on kohustus pidada projektiga ette nähtud tööajatabelit.
(6) Lõikes 2 ettenähtud tasud kaetakse projekti eelarves töötasudeks ettenähtud vahenditest.
(7) Lisatasu projekti raames töötatud lisatundide eest arvutatakse projekti tööajatabelis kajastatud töötundide ning projektis lubatud abikõlbliku tunnitasu alusel.
(8) Töö- või võlaõigusliku lepingu alusel saadud tasu arvutatakse projekti töös osaletud päevade või tundide ning lepingus kokkulepitud töötasu ja projektis lubatud abikõlblike kulude alusel.
(9) Teenistujale võib projekti rahastamise otsusest ja/või projekti lõppedes maksta preemiat.
§ 11. Palga ja töötasu määramise kord
(1) Ametniku palk määratakse linnapea käskkirjaga.
(2) Töötaja töötasu lepitakse kokku töötaja ja linnapea vahelises töölepingus või selle lisas.
(3) Ettepaneku ametniku palga määramiseks või töötaja töötasu osas teeb struktuuriüksuse juht, struktuuriüksuse juhi puhul abilinnapea.
(4) Teenistujate tulemuspalk, preemia, lisatasud ja asendustasu määratakse linnapea käskkirjaga.
(5) Muutuvpalga, lisatasude ja asendustasu maksmise aluseks olev käskkiri peab olema põhjendatud ja struktuurüksuse juhiga kooskõlastatud.
(6) Teenistujale ületunnitöö eest, ööajal töötamise eest või riigipühal töötamise eest lisatasu maksmise aluseks on lisaks eelpool toodule tööajaarvestuse tabel.
§ 12. Palga ja töötasu maksmise aeg ja viis
(1) Palka ja töötasu makstakse üks kord kuus töötatud kuule järgneva kuu 3. kuupäeval (palgapäev). Linnavalitsus kannab palga või töötasu teenistuja poolt määratud pangakontole.
(3) Teenistujale väljastatakse elektrooniliselt teatis arvestatud tasude ja neist tehtud kinnipidamiste kohta.
§ 13. Puhkusetasu
(1) Puhkusetasu arvestatakse Vabariigi Valitsuse määrusega kehtestatud korras. Puhkusetasu arvutatakse kas teenistuja keskmise töötasu alusel või jätkatakse määratud palga või töötasu maksmist, juhul kui see on teenistujale soodsam.
(1) Linnavalitsusele eraldatud palgafondi otstarbeka ja säästliku kasutamise eest vastutab linnapea. Linnavalitsuse siseselt vastutab struktuuriüksusele eraldatud palgafondi otstarbeka ja säästliku kasutamise eest vastava struktuuriüksuse juht.
(2) Palgajuhendi rakendamise seaduspärasust ja palgafondi kasutamist kontrollib siseaudiitor, kes informeerib kontrolli tulemustest linnavalitsust.
§ 15. Varasemate määruste kehtetuks tunnistamine
1) Pärnu Linnavolikogu 18.12.2014 määrus nr 47 „Pärnu Linnavalitsuse palgajuhend“;
2) Tõstamaa Vallavolikogu 28.03.2013 määrus nr 43 „Tõstamaa Vallavalitsuse palgajuhend“.
§ 16. Jõustumine
(2) Määrust rakendatakse 01. jaanuarist 2018.